TENERIFE – Diamond Travel
Kreeka saarte nädalad!
Soodsad reisipaketid KREETALE 22.08!
Viimased kohad Tuneesiasse 10.08 nädalaks!
Lisalennud Sharm el Sheikhi, sh. KOOLIVAHEAJAKS! Hinnad al. 410 eur.
HURGHADA varajase tellija soodustus on pikendatud kuni 31.08.2018!
Tenerifel saab kombineerida ka linna – ja rannapuhkust . Pealinn Santa Cruz on ilus ja ehe , seal on mõnevõrra jahedam kliima, võluv vanalinn ning suurepärased ostuvõimalused .
Playa de las Americases on uhked laiad liivarannad, mille tonaalsus kõigub heledapoolsest kuni üsna tumedani. Kuurort jaguneb mitmeks väiksemaks rannaks, nagu Playa del Duque, Playa de Fanabe, Playa Torviscas, Playa del Bobo ja Playa Americas. Siin pakutakse erinevaid veespordi võimalusi – skuutrid, vesijalgrattad, purje- ja lainelauad, langevarju- ja banaanisõit. Lastele valmistavad rõõmu mitmed veepargid.
Costa Adejes
Costa Adejes on uhked laiad liivarannad, mille tonaalsus kõigub heledapoolsest kuni üsna tumedani. Siin pakutakse erinevaid veespordi võimalusi – skuutrid, vesijalgrattad, purje- ja lainelauad, langevarju- ja banaanisõit. Vanem puhkaja naudib kindlasti imepärast maastikku ja mõnusat kliimat. Lastele pakuvad lõbu arvukad lõbustus- ja teemapargid. Läheduses on neli heatasemelist golfiväljakut.
Costa Adeje sobib kõigile, nii peredele kui ka rahulikuma puhkuse otsijale. Ilm on meeldivalt mahe ning pakub võimalust tunda rõõmu suvesoojast. Laiad liivarannad lausa kutsuvad rannamõnusid proovima.
Costa Adejest leiate heatasemelised hotellid ja suurepärased restoranid. Ja kui soovite tutvida ka ööeluga, siis vaid lühikese taksosõidu kaugusele jäävad Playa de las Americase ööklubid.
Los Abrigose
Los Abrigose väikeses kalurikülas saab nautida kvaliteetpuhkust heatasemelises ja palju teenuseid pakkuvas hotells Sandos San Blas. Siin saab kogeda nii rahulikku puhkust kui ka mitmekülgset aktiivset tegevust.
Sandos San Blasi kõik hinnas hotell sobib igas vanuses puhkajale. Golfisõpru rõõmustab hotelli kõrval asuv golfiväljak.
Sisseostudele ja ööeluga tutvuma tasub minna lähedal asuvasse Playa de las Américasse. Lähikülasid ja vaatamisväärsusi on mugav avastada rendiautoga.
Merest kõrguvad kaljuhiiglased, los gigantes, on andnud nime omapärasele puhkepiirkonnale. Üksteise kõrval asuvad Los Gigantes, Puerto Santiago ja Playa de la Arena on kokku kasvanud linnakesed.
Los Gigantese piirkonna rannad on tumeda liivaga väiksed rannasopid kaljude vahel. Väike varjuline Los Guiose rand asub sadama lähedal, suurem rand on Playa la Arenas. Mõlemal rannal saab rentida rannatoole ja päikesevarje. Rannas on võimalik tegelda veespordiga.
Saareekskursioon koos Masca küla ja Teidega -Aurinko saareekskursioon annab teile hea ülevaate saarest kui tervikust: näeme Tenerife kaunist loodust ja teeme põgusalt tutvust külade ja väikelinnadega. Hommikupoole sõidame mööda 6 km pikkust serpentiinteed Masca külla. Masca on säilitanud oma traditsioonilise ilme pika isoleerituse tõttu muust maailmast. Külastame Icod de los Vinos väikelinna, mis on kuulus oma Drago Milenario nimelise draakonipuu poolest. Degusteerime ühes linnakese bodegadest (veinipoes) kohalikke veine. Lõunatame lihtsas kanaari roogi pakkuvas restoranis La Orotava lähistel. Peale lõunasööki jõuame Teide Rahvusparki, mida kroonib Hispaania kõige kõrgem mägi El Teide (3718 m). NB! Köisraudteega vulkaani tippu minemiseks aega ei jää!! Tagasi hotellidesse sõidame läbi Vilaflori, kus kasvab saare kõige suurem mänd Pino Gordo.
La Gomera – Ekskursioonipäev Tenerife naabersaarele La Gomerale pakub suurepäraseid looduselamusi. Varahommikul sõidame Los Cristianose sadamast La Gomera pealinna San Sebastiáni, kus on peatunud ka maadeavastaja Cristohper Kolumbus. La Gomeral näeme muljetavaldavat loodust, külastame Garajonay rahvuspargi iidset loorberimetsa, mille UNESCO on kuulutanud maailmapärandiks. Sööme lõunat kohalikus restoranis (hinnas )ning näeme/kuuleme linnulaulule sarnanevat vilekeelt El Silbot – keelt, mida kasutasid pärismaalased omavahel suhtlemiseks sajandeid tagasi.
Loro Park – Loro on Tenerife tuntuim looduspark, kus on lopsakat loodust ning palju eksootilisi loomi ja linde. Pargis on 4,5 tundi vaba aega, et omal käel erinevaid atraktsioone ja etendusi (gorillad, merilõvid, delfiinid, mõõkvaalad) nautida. Võite külastada haitunneliga akvaariumi ning maailma ühte suuremat pingviinide eluala väljaspool Antarktikat. Kaunis troopilises aias on ka üks maailma suurimaid papagoide kollektsioone.